Diari Oficial de la Generalitat Valenciana


Sumari del DOGV 3874, del 09-11-2000 (2000/8863)

ORDRE de 27 de setembre de 2000, de la Conselleria de Sanitat, que modifica l'Ordre de 6 d'octubre de 1989, de la Conselleria de Sanitat i Consum, per la qual es regulen l'estructura i el funcionament de les unitats docents de Medicina Familiar i Comunitària.
-------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/09/27/(1)/dof/vci/html**

### Dades del document

Número de DOGV
:   3874

Data del DOGV
:   09-11-2000

Secció del DOGV
:   I. DISPOSICIONS GENERALS

Número del document
:   2000/8863


Data del document
:   27-09-2000

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * metge
    * ensenyament professional
    * política sanitària
    * ensenyament mèdic
    * legislació
    * medicina

ORDRE de 27 de setembre de 2000, de la Conselleria de Sanitat, que modifica l'Ordre de 6 d'octubre de 1989, de la Conselleria de Sanitat i Consum, per la qual es regulen l'estructura i el funcionament de les unitats docents de Medicina Familiar i Comunitària. [2000/A8863]
  
El Decret 87/1999, de 30 de juliol, del Govern Valencià, pel qual aprova el Reglament Orgànic i Funcional de la Conselleria de Sanitat, s'ha modificat mitjançant el Decret 198/1999, de 19 d'octubre, i posteriorment l'ha desplegat l'Ordre de 3 de gener de 2000, del conseller de Sanitat, que estableix l'àmbit organitzatiu i competencial de la Conselleria.
  
El Decret 210/1992, de 23 de novembre, del Govern Valencià, va aprovar el Reglament d'Organització i Funcionament de l'Institut Valencià d'Estudis en Salut Pública, actualment denominat Escola Valenciana d'Estudis per a la Salut, segons el Decret 198/1999, de 19 d'octubre, que modifica el Reglament Orgànic i Funcional de la Conselleria de Sanitat.
  
L'Ordre de 6 d'octubre de 1989, de la Conselleria de Sanitat i Consum, regula l'estructura i el funcionament de les unitats docents de Medicina Familiar i Comunitària.
  
Aquestes unitats docents de Medicina Familiar i Comunitària, que sorgeixen com a resposta a la creació de l'especialitat de Medicina Familiar i Comunitària es troben, dins de l'estructura orgànica de la Direcció General per a la Prestació Assistencial. N'hi ha una per província, amb atribucions de programació i coordinació docent en atenció primària.
  
L'Escola Valenciana d'Estudis per a la Salut té com a objectiu fonamental el desenvolupament de la formació i la investigació en les matèries de salut pública. En el compliment d'aquests objectius concorre la necessitat d'adequar l'assignació dels diferents recursos humans que hi ha a la Conselleria de Sanitat, que exerceixen funcions predominantment docents, i es considera convenient, a fi d'optimitzar els recursos humans esmentats, l'adscripció funcional de les unitats docents de Medicina Familiar i Comunitària a l'Escola Valenciana d'Estudis per a la Salut esmentada.
  
Per tot això, es modifica l'Ordre de 6 d'octubre de 1989, de la Conselleria de Sanitat i Consum, que regula l'estructura i el funcionament de les unitats docents de Medicina Familiar i Comunitària, en els terme següents:
  
Article 1
  
S'afegeix a l'article 1 de l'Ordre de 6 d'octubre de 1989, que regula l'estructura i el funcionament de les unitats docents de Medicina Familiar i Comunitària, un paràgraf amb el text següent:
  
«Les unitats docents de Medicina Familiar i Comunitària dependran funcionalment de l'Escola Valenciana d'Estudis per a la Salut i orgànicament de la Direcció General per a la Prestació Assistencial.»
  
Article 2
  
L'article 6 de l'Ordre de 6 d'octubre de 1989, que regula l'estructura i el funcionament de les unitats docents de Medicina Familiar i Comunitària, queda modificat de la manera següent:
  
«Els coordinadors de les unitats docents de Medicina Familiar i Comunitària dependran funcionalment del director de l'Escola Valenciana d'Estudis per a la Salut»
  
Article 3
  
S'afegeix al punt 2 de l'article 26 de l'Ordre de 6 d'octubre de 1989, que regula l'estructura i el funcionament de les unitats docents de Medicina Familiar i Comunitària, on s'allista la composició de la comissió assessora, el següent:
  
«a) El director de l'Escola Valenciana d'Estudis per a la Salut.»
  
DISPOSICIONS FINALS
  
Primera
  
Es faculta la Subsecretaria per a l'Agència Valenciana de la Salut i la Direcció General per a la Prestació Assistencial per a dictar totes les instruccions que siguen necessàries per a desplegar i aplicar aquesta ordre.
  
Segona
  
Aquesta ordre vigirà des de l'endemà de la publicació en el Diari Oficial de la Generalitat Valenciana.
  
València, 27 de setembre de 2000
  
El conseller de Sanitat,
  
SERAFÍN CASTELLANO GÓMEZ


Còpia Permalink ELI